Az aradi Tizenhárom
Tőlünk szálló szellő megpihen a váron,
Az aradi sáncon.
S elsusogja halkan: drága Tizenhárom,
Drága Tizenhárom!
Tőlünk futó felhő átszáll a határon,
Hogy harmattá váljon.
S elsusogja halkan: dicső Tizenhárom,
Dicső Tizenhárom!

Aradi Golgotán idegen a lábnyom,
Idegen a járom.
Nem tud így pihenni a nagy Tizenhárom,
A nagy Tizenhárom.
Add meg jó Istenünk, hogy a seb ne fájjon
Ott tul a határon.
Hadd álmodjon szépet a hős Tizenhárom,
A hős Tizenhárom! 

versek